open-index/open-wikipedia-markdown huggingface dataset:
Revolutionary United Front

**Revolutionary United Front** (**RUF**; «Revolusjonær forent front») var en sierraleonsk opprørsgruppe og én av hovedaktørene i borgerkrigen i Sierra Leone. Den blodige borgerkrigen varte i 11 år, 1991 til 2002. Det er anslått at RUF tok livet av flere hundre tusen mennesker i denne perioden. RUF var kjent for stor brutalitet og for å ofte angripe landsbyer, drepe landsbyboerne eller amputere hendene deres, samt kidnappe barn for bruk som barnesoldater. De tre gjenlevende øverste lederne, Issa Sesay, Morris Kallon og Augustine Gbao, ble i februar 2009 dømt for krigsforbrytelser og forbrytelser mot menneskeheten.

## Historie
RUF ble opprettet i 1988 av Foday Sankoh og hadde som formål å styrte den daværende korrupte regjeringen. På grunn av både regjeringen og stor fattigdom, var opprøret populært blant folket i Sierra Leone. Nabolandet Liberia støttet også RUF sin kamp.

### Konfliktdiamanter
*Utdypende artikkel: [[Bloddiamanter]]*

Under borgerkrigen sikret RUF seg kontrollen over diamantforekomstene i landet. Disse diamantene ble solgt til andre land (blant annet til Liberia) og på denne måten kunne RUF finansiere opprøret og kjøpe våpen, blant annet fra tidligere sovjetrepublikker og fra kriminelle organisasjoner.

### Brutalitet
RUF ble også kjent for sin brutalitet; de kunne blant annet kjøre inn i en landsby hvor de kunne drepe landsbybeboere, amputere hendene deres, ta beboere til fange og sette dem i arbeid med å utvinne diamanter og kidnappe barn og trene dem opp til barnesoldater. Etterhvert fikk RUF kontroll over størstedelen av landet, men regjeringen leide inn sørafrikanske leiesoldater som drev dem tilbake igjen til små enklaver. Da sørafrikanerne hadde fått sin betaling drog de sin vei, og da ekspanderte RUF og deres allierte på nytt.

### Beseiring av RUF
RUF ble tilslutt beseiret av ECOMOG-styrken ledet av Nigeria. Kamper brøt senere ut på nytt, men RUF ble da nedkjempet av FNs fredsbevarende styrker som da var stasjonert i landet.

## Etter borgerkrigen
RUF utviklet seg i 2002 til et demokratisk parti, kalt Revolutionary United Front Party (RUFP). Partiet opphørte å eksistere i 2007, da det slo seg sammen med det liberalistiske partiet All People's Congress.

Revolutionary United Front Party var et politisk registrert parti i Sierra Leone som ble stiftet i 2002. Det var et demokratisk parti og var grunnlagt av Revolutionary United Front (RUF), en sentral opprørsgruppe under borgerkrigen i Sierra Leone.

Partiet fikk liten oppslutning under valget i 2002 med bare 2,2% av stemmene. I 2007 slo partiet seg sammen med det liberalistiske partiet All People's Congress (APC).

## Referanser
Pavlovsk

**Pavlovsk** kan vise til en av følgende byer i Russland:

*Pavlovsk (Voronezj oblast) – en by i Voronezj oblast
*Pavlovsk (Sankt Petersburg) – en by underlagt den føderale byen Sankt Petersburg
Erik Ellington

**Erik Ellington** (født 9. august 1977 i Anchorage i Alaska) er en amerikansk profesjonell skater på rullebrett. Han skater «goofy», det vil si med høyrefoten fremst.

Ellington ble profesjonell da han var 21 år gammel, og skatet for Zero Skateboards. Han er sponset av Deathwish Skateboards, Spitfire Wheels, Thunder Trucks, Supra Footwear, KR3W Clothing, Active Mailorder, og MOB Grip.

Han har vært med i videoer som *The Thrill of It All*, *Misled Youth*, *This Is Skateboarding*, *Kids in Emerica* og *Baker 3*.

## Referanser
Kalatsj (by)

**Kalatsj** (russisk: Калач) er en by i Voronezj oblast i Russland. Den ligger rundt 190&nbsp;km sørøst for Voronezj. Bosetningen ble grunnlagt i 1716. Bystatus ble innvilget i 1945.

## Demografi
Befolkningsutvikling:
:

## Referanser


## Eksterne lenker
*
Kalatsj

**Kalatsj** kan vise til:

*Kalatsj (by) – en by i Voronezj oblast i Russland
*Kalatsj-na-Donu – en by i Rostov oblast i Russland
Bolgar (historisk by)

**Bolgar** er en historisk by i Tatarstan i Russland. Den var hovedstad i Volga-Bulgaria i middelalderen, og var senere blant de største byene i Den gylne horde.

Byen ble grunnlagt i det åttende århundre. Bolgar ble rasert av Timur Lenk i 1361, men ble senere gjenoppbygget. Med moskovittenes erobring av Kazan-khanatet på 1400-tallet ble byen innlemmet i Russland. Etter dette forsvant Bolgar gradvis.

Bolgar ble i 2014 oppført på UNESCOs verdensarvliste.
 
En småby i nærheten har siden 2002 hatt navnet Bolgar, oppkalt etter den historiske byen.

## Referanser

 
## Eksterne lenker
*
Povorino

**Povorino** (russisk: Поворино) er en by i Voronezj oblast i Russland. Den ligger rundt 220&nbsp;km øst for Voronezj. 

Bosetningen ble grunnlagt i 1870 rundt jernbanestasjonen med samme navn. Den fikk innvilget bystatus i 1954.

## Demografi
Befolkningsutvikling:
:

## Referanser


## Eksterne lenker
*
Buturlinovka

**Buturlinovka** (russisk: Бутурлиновка) er en by i Voronezj oblast i Russland. Den ligger ved elva Ossered (ei sideelv til Don), rundt 140&nbsp;km sørøst for Voronezj. Buturlinovka ble grunnlagt i 1740. Bystatus ble innvilget i 1917. 

Buturlinovka flybase ligger 4&nbsp;km sør for byen.

## Demografi
Befolkningsutvikling:
:

## Referanser


## Eksterne lenker
* 
* Buturlinovka på MojGorod.ru (russisk)
Liski

**Liski** (russisk: Ли́ски) er en by i Voronezj oblast i Russland. Den ligger ved elva Don, rundt 80&nbsp;km sør for Voronezj.

Liski ble grunnlagt i 1928 som *Novaja Pokrovka*. I 1943 ble navnet endret til *Svoboda*, og i 1965 til *Georgiu-Dezj*, etter den rumenske kommunistlederen Gheorghe Gheorghiu-Dej. I 1990 fikk den sitt nåværende navn, Liski.

## Demografi
Befolkningsutvikling:
:

## Referanser


## Eksterne lenker
*
Ertil (by)

**Ertil** (russisk: Эртиль) er en by i Voronezj oblast i Russland. Den ligger ved elva Ertil (i Dons nedbørfelt), rundt 110&nbsp;km øst for Voronezj. Den ble grunnlagt i 1897 som en bosetning ved en sukkerfabrikk. Den fikk innvilget bystatus i 1963.

## Demografi
Befolkningsutvikling:
:

## Referanser


## Eksterne lenker
*
Vestfonna

**Vestfonna** er den nest største isbreen på Svalbard, og utgjør den vestlige tredjedelen av øya Nordaustlandet – i Gustav V Land mellom Wahlenbergfjorden og Nordenskiöldbukta.

Vestfonna inkluderer Sverdrupisen i nord, og er ca.  stor.

## Referanser
Isachsenfonna

**Isachsenfonna** er den tredje største isbreen på Spitsbergen, og utgjør den sørlige delen av landskapet Haakon VII Land – nordøst for Kongsfjorden (Kings Bay). Den ligger over H.U. Sverdrupfjella og Snøfjella på det nordvestre Spitsbergen.

Isachsenfonna grenser mot Kronebreen i sør, og er ca. 1&nbsp;000 km² i utstrekning.

Den er oppkalt etter polarforsker Gunnar Isachsen, den første direktør ved Norsk Sjøfartsmuseum.

## Referanser
Kronebreen

**Kronebreen** er en isbre på Spitsbergen, Svalbard. Den er 22 kilometer lang og rundt 3–4 km bred og ligger på skillet mellom Haakon VII Land og James I Land, øst for Kongsfjorden (Kings Bay). Den starter fra sørsida av Holtedahlfonna og går deretter i vest-sørvestlig retning. Rundt fire kilometer før Kongsfjorden løper den sammen med nabobreen Kongsvegen, og de to breene munner ut i fjorden via en felles brefront. 

Breen har navnet etter fjelltoppene Tre Kroner, som stikker opp av breen.

## Referanser
Kvitbreen

**Kvitbreen** er en stor isbre på Spitsbergen, Svalbard. Den begynner ved Trebrepasset sør i Ny-Friesland, i området sør for Newtontoppen, Svalbards høyeste fjell, ( moh.), og strekker seg mot øst til de vidstrakte isviddene i de sentrale delene av landskapet Olav V Land. 

## Referanser
Lomonosovfonna

**Lomonosovfonna**  er et isbreområde på Spitsbergen, Svalbard.  Det ligger nordøst for Billefjorden, lengst vest i landskapet Olav V Land, med mindre deler i Bünsow Land og Ny-Friesland. Fra Lomonosovfonna går den store utløperen Nordenskiöldbreen mot sørvest ned i Billefjorden. De to breene har tilsammen et areal på ca. .

Breen er oppkalt etter den russiske dikteren og vitenskapsmannen Mikhail Lomonosov (1711-1765).

## Referanser
Valhallfonna

**Valhallfonna** er den østlige forlengelsen av isbreen Åsgardfonna på Svalbard, helt nordøst på Spitsbergen. Den ligger i landskapet Ny-Friesland og glir ned i Hinlopenstredet i øst. Valhallfonna er ca. 1000 km² stor.

Breen er oppkalt etter Valhall, gudenes festhall i norrøn mytologi.

## Referanser
Barentsjøkulen

**Barentsjøkulen** er en isbre på Barentsøya på Svalbard. Isbreen er en platåbre (iskappe) med et areal på ca. 750&nbsp;km². Den dekker om lag halve Barentsøya, og er en av de større isbreene på øygruppa. Det høyeste punktet på breen er Solveigdomen på 666&nbsp;moh. 

Flere nunataker stikker opp av breen, hvorav Schweinfurtberget på 590 moh. er den høyeste. Fire av Barentsjøkulens utløpere når ned til havet: Besselsbreen munner ut i Dorstbukta i nordøst,  i øst når Willybreen ned til Olgastretet, i sør strekker Freemanbreen seg ned til Freemansundet, og Duckwitzbreen munner ut i Storfjorden i vest.

Breen har navn etter Barentsøya, som igjen er oppkalt etter den nederlandske oppdageren Willem Barentsz.

## Referanser
Erik Eriksenstretet

**Erik Eriksenstretet** er et havstykke som ligger mellom Nordaustlandet og Kong Karls Land på Svalbard. Erik Eriksenstretet er avgrenset i vest mellom Malmgrenodden på Svenskøya og den østlige delen av Bråsvellbreen på Nordaustlandet. I øst er Erik Eriksenstretet avgrenset mellom Kapp Brühl på Abeløya og Italiaodden på Nordaustlandet

Sørvest for Erik Eriksenstretet ligger Olgastretet. Erik Eriksenstretet er om lag 250 meter dypt.

Erik Eriksenstretet har sitt navn etter den norske skipperen Erik Eriksen (1820–88), som oppdaget Kong Karls Land i 1853 og var den første til å gå i land seks år senere, 27. juli 1859. Erik Eriksen fant opp og designet granatharpunen for bruk i hvalfangst. Svend Foyn fikk senere patentert og industrialisert granatharpunen.

## Eksterne lenker
*
Hun Sen

**Hun Sen** (khmer: ហ៊ុន សែន), opprinnelig **Hun Bunal** (født 5. august 1952 etter egne opplysninger, men en annen dato verserer også, i Peam Koh Sna i Kampong Cham), er en kambodsjansk politiker. Han var Kambodsjas statsminister i periodene 1985–1993 og 1998–2023. I periodene 1979–1986 og 1987–1990 var han også utenriksminister. Tittelen «Sâmdech» ble knyttet til hans navn i 1993 av kong Norodom Sihanouk, men dette er kun en ærestittel og gir ham ikke flere privilegier eller ytterligere makt.

Han er en av lederne i Det kambodsjanske folkepartiet (CPP), som er et kommunistisk-sosialistisk parti som har styrt Kambodsja i flere omganger siden den vietnamesiske okkupasjonen 1979–1989. Det har hatt makten siden Kambodsja gjenopprettet flerpartidemokratiet i 1993.

## Liv og virke
### Bakgrunn
Hun Sen ble født som det tredje av seks barn i en bondefamilie. Faren, Hun Neang, var residerende munk i en lokal wat i Kampong Cham-provinsen før han la av seg munkedrakten for å gå inn i den franske motstandsbevegelse, og gifte seg med Hun Sens mor, Dee Yon, i 1940-årene. Hun Neangs besteforeldre på farssiden var velstående kinesisk-kambodsjanske godseiere av teochew-kinesisk bakgrunn. Hun Neang arvet noe av dette, blant annet landarealer, og kunne leve et relativt komfortabelt liv inntil en kidnapping tvang familien til å selge mye av det de eide.

Da han var 13 år dro Hun Sen hjemmefra for å bli elev ved en buddhistisk klosterskole i Phnom Penh. 

### Røde Khmer
Da prins Sihanouk ii mars 1970 ble styrtet av Lon Nol, sluttet han seg til Røde Khmers gerilja ute på landsbygden. Under den kambodsjanske borgerkrig ble han såret fem ganger. Under stridene som førte til Phnom Penhs fall i april 1975 tapte han et øye. Røde Khmer hadde makten i fire år. Hun Sen deserterte fra bevegelsen i 1979, kort før den vietnamesiske invasjonen.

### Etter Røde Khmer-tiden
Etter at Vietnam etablerte en lydregjering med støtte av mange eksilkambodsjanere ble Hun Sen utenriksminister i Heng Samrins regjering. I 1985 overtok han posten som regjeringssjef. Etter det første demokratiske valget i 1993 tapte han makten til antikommunistiske NRP.

I 1998 kunne han igjen inntre som statsminister idet kommunistene hadde vunnet tilbake en stor del av sin støtte. I parlamentsvalget i 2003 øket han ytterligere sin støtte. Han har ført en provietnamesisk politikk og har fra atskillige hold blitt beskyldt for sin autoritære lederstil og den utbredte korrupsjonen i landet.

Den 30. juli 2018 utnevnte Hun Sen sin nest eldste sønn, Hun Manet, til høyere militære verv som en forberedelse til at han skulle kunne inntre som statsminister når far dør eller trekker seg tilbake.

## Referanser


## Litteratur
* Markus Karbaum: *Kambodscha unter Hun Sen. Informelle Institutionen, Politische Kultur und Herrschaftslegitimität.* LIT, Münster 2008, ISBN 978-3-8258-1645-2.
* Harish C. Metha, Julie B. Mehta: *Strongman: The Extraordninary Life of Hun Sen.* Marshall Cavendisch, Singapur 2013, ISBN 978-981436-129-3.
* Sebastian Strangio: *Hun Sen’s Cambodia.* Yale University, New Haven 2014, ISBN 978-0-300-19072-4.
Coppa Italia Dilettanti

**Coppa Italia Dilettanti** (italiensk for *Den italienske amatørcupen*) er en ren knock-out basert fotballcup, med lag fra Eccellenza og Promozione. I alle kampene spilles det én kamp hjemme og én borte, mens finalen bare er én kamp. Vinneren av finalen får direkte oprykk til Serie D.

## Eksterne lenker
*  Turneringens historie. ''lnd.it''
Oppmerksomt nærvær

**Oppmerksomt nærvær** (av engelsk: *mindfulness*): «evnen til å være våken i nået» (Nilsonne, 2005, s. 19, sitat).
 
Nilsonne (2005, s. 20, fritt gjengitt) fremhever fire grunnleggende prosesser for oppmerksomt nærvær: (a) observere – være oppmerksom på hendelser, følelser og tanker, (b) beskrive – sette ord på for oss selv det vi har oppmerksomheten rettet mot, (c) ikke dømme – unngå verdivurderinger, og (d) delta – være en smidig og spontan deltager i det som skjer her og nå. Kabat-Zinn (1994, s. 3, fritt gjengitt) beskriver *mindfulness* (norsk: «oppmerksomt nærvær») som å være i kontakt med den vi er her og nå, og slik tillate oss selv å "våkne opp" fra en slags sovende tilstand hvor vi handler, tenker og føler på autopilot, styrt av automatiske og ubevisste indre prosesser. 
 
Oppmerksomt nærvær er et nøkkelbegrep innenfor buddhistisk meditasjon (Kabat-Zinn, 1994, s. 4), og er på tradisjonelt vis en østlig meditasjonsteknikk og filosofi. På grunn av legen Jon Kabat-Zinn sine leksjoner har det videre blitt populært, ikke bare innenfor selvhjelpsverden, men innen moderne psykologi og terapi. Brukt innenfor moderne psykoterapeutisk behandling har man beholdt det psykologiske og fenomenologiske innholdet i begrepet og den praktiske teknikken, uten å nødvendigvis trekke inn den buddhistiske verdensanskuelsen eller de religiøse antagelsene som buddhistene knytter til *mindfulness*-begrepet.

## Se også
* Selvledelse

## Litteratur
* Ole Jacob Madsen *«Det er innover vi må gå» En kulturpsykologisk studie av selvhjelp* 2014 ISBN 9788215021829
* Kabat-Zinn, J. (1994). Wherever you go, there you are: Mindfulness meditation for everyday life. London: Piatkus.
* Nilsonne, Å. (2005). Hvem bestemmer i ditt liv? Om oppmerksomt nærvær. Oslo: Gyldendal akademisk.
* Egeland, Rebekka Th.: *Lev livet nå : mindfulness i hverdagen*. Oslo Pantagruel cop. 2009, 228 s. ISBN 978-82-7900-352-6
* Jakobsen, J. og Solhaug, I. (2009) Kunsten at tie - Kierkegaard, mindfulness og selvudviklingskulturen*Semikolon. Tidsskrift For Idehistorie, Semiotik og Filosofi*: årg. 9, nr. 17, 2009
* Innsikt for bedre utsyn, Morgenbladet 24.5 2013
* Mindfulness - Hva er meditasjon?, Onlinepsykologene 30.04.2022
Coppa Italia Lega Pro

**Coppa Italia Lega Pro** er en ren knock-out basert turnering, med lag fra Lega Pro Prima Divisione og Lega Pro Seconda Divisione, i Italia. Alle kampene, inkludert finalen, består av en hjemmekamp og en bortekamp.

## Eksterne lenker

* Liste over vinnere og finalister
Coppa Italia Serie D

**Coppa Italia Serie D** er en ren knock-out basert turnering, med lag fra Serie D i Italia. Alle kampene, inkludert finalen, består av en hjemmekamp og en bortekamp. Turneringen har blitt avholdt siden 1999/2000 sesongen da Serie D lagene ikke lenger fikk delta i Coppa Italia Dilettanti på grunn av den store klasse forskjellen mellom Serie D-lagene, og lagene fra Eccellenza og Promozione.

## Tidligere vinnere
* 1999/00 – Castrense 
* 2000/01 – Todi 
* 2001/02 – Pievigina 
* 2002/03 – Sansovino 
* 2003/04 – Juve Stabia 
* 2004/05 – Caravaggese
* 2005/06 – Sorrento 
* 2006/07 – Aversa Normanna 
* 2007/08 – Como

## Eksterne lenker
*  Turneringens historie. ''lnd.it''
*  Offisiell side
Foligno Calcio

**Foligno Calcio** er en italiensk fotballklubb fra Foligno, Umbria. Klubben ble grunnlagt i 1928, og spiller i Serie C1/A. Foligno's drakfarge er blå og hvit.

## Eksterne lenker
*  Offisiell side
*  ''La rosa della squadre''. Foligno Calcio's spillerstall 2007/08.
Novara Calcio

**Novara Calcio** er en italiensk fotballklubb fra Novara i Piemonte. Klubben ble grunnlagt i 1908 og draktfargene er blå og hvit. Klubben spiller i Serie B. Novara spilte sist i Serie A i 1955/56-sesongen.

## Kjente spillere
*  Simone Inzaghi
*  Silvio Piola

## Eksterne lenker
*
Flommen i Sandviksvassdraget 1987

**Flommen i Sandviksvassdraget 1987** var en 100-års flom på grunn av både kraftig regn og stormflo i oktober 1987. Begge deler skyldtes et kraftig lavtrykk som førte til enorme skader i Vest-Europa (Storstormen i Vest-Europa 1987).

Sandvikselva gikk over Tangen bro, som senere er hevet med en meter. Den 16. oktober 1987 gikk det 145 m³ per sekund med vann forbi Bjørnegårdsvingen.

Stormflo i Oslofjorden oversvømte Kadettangen.

## Se også
*Norges flomhistorie

## Referanser

*Bærum kommunes hjemmesider
Den dominikanske republikks sentralbank

**Den dominikanske republikks sentralbank** (spansk: *Banco Central de la República Dominicana &ndash; BCRD*) er sentralbanken i Den dominikanske republikk.

Den ble etablert 9. oktober 1947, med ansvaret for republikkens pengepolitikk og kontroll med bankvesenet. Den var operativ fra 23. oktober samme år, som en desentralisert og autonom organisasjon. Dette skjedde i en periode der landet hadde høy økonomisk vekst grunnet stor etterspørsel av dominikanske varer under 2. verdenskrig. 

Sentralbanken styres i dag av *Penge- og finansloven* fra 1962. 

## Strategiske mål og hovedoppgaver
BCRDs strategiske mål er definet som følger:
# Prisstabilitet
# Tilfreddstillende mengde valutareserver
# Sørge for tilstrekkelig finansiering av sentralbanken
# Sørge for et stabilt og styrket kredittvesen
# Bidra til at kredittvesenet har tilstrekkelig åpenhet
# Sørge for et effektivt og sikkert betalingssystem og verdipapirhandel
# Skape et grunnlag for et effektivt beskatning og risikostyring
# Styrke sentralbankens regnskapsprosess og åpenheten rundt økonomisk informasjon om sentralbankens 
# Basere seg på gode informasjonssystemer, tilpasset styringen av institusjonen
# Forbedre ferdighetene til de ansatte i sentralbanken
# Styrke sentralbankens evne til ledelse

Deres hovedoppgaver er å:
* Utøve landets penge- og valutapolitikk
* Utstede landets sedler og mynter (dominikansk peso)
* Samle og utdype statistikk over betalingsbalanse, finansnæringen og andre aktuelle statistikker
* Forvalte landets valutareserver
* Forvalte landets sikkerhetsreservefond, fastsatt ved penge- og finansloven fra 1962, samt Bank-konsolideringsfondet
* Overvåke og bestyre landets betalingssystem og interbanksystemet
* Foreslå reguleringstiltak innen pengepolitikk, valutakurs og finansielle områder
* Analysere Den dominikanske republikks økonomi

## Sentralbanksjef
Sentralbanksjef pr januar 2026 er Héctor Valdez Albizu. Han har også tidligere vært sentralbanksjef; han satt i samme stilling også i perioden 1994&ndash;2000. Mellom hans to perioder har det sittet to andre sentralbanksjefer; Francisco Guerrero Prats-Ramírez (2000–2003) og José Lois Malkún (2003–2004).

## Se også
*Liste over verdens sentralbanker

## Referanser


## Eksterne lenker
*
AC Legnano

**Associazione Calcio Legnano** er en italiensk fotballklubb fra Legnano, Lombardia, grunnlagt i 1913. Legnano spiller i Lega Pro Seconda Divisione, og spilte sist i Serie A i 1954. Klubben er kanskje mest kjent for å være den første klubben Luigi Riva spilte i.

## Kjente spillere
*  Luigi Riva

## Eksterne lenker
*
Bad Gastein

**Bad Gastein** er en by og et vintersportssted i Østerrike som ligger cirka 1000 moh.

I vinterhalvåret trekker skisporten mange turister til byen, og i sommerhalvåret er fjellvandring den største aktiviteten. I og omkring Bad Gastein er det flere anlegg for både langrenn og alpint.

Bad Gastein arrangerte alpin-VM i 1958, og frem til 1988 var byen jevnlig åsted for renn i verdenscupen. Byen ligger øverst i Gasteindalen, innenfor delstaten delstaten Salzburg, der Salzburg er hovedstad.

Etter andre slesvigske krig, var byen vertskap for en konferanse hvor Preussen og Østerrike i august 1865 inngikk en avtale om delingen av Slesvig og Holstein. Østerrike skulle administrere Holstein, mens Preussen fikk Slesvig.

## Referanser


## Eksterne lenker
*
Lars-Börje Eriksson

**Lars-Börje Eriksson** (født 21. oktober 1966 i Stockholm) er en tidligere svensk alpinist. På slutten av 1980-årene og begynnelsen av 1990-årene tilhørte han verdenseliten i super-G og storslalåm.

I begynnelsen av karrieren kunne Eriksson feire en av sine største triumfer: bronsemedaljen i super-G under OL 1988 i Calgary. I tillegg vant Börjesson to renn i verdenscupen i løpet av karrieren. Han la opp etter at han pådro seg en skade under trening i desember 1990.

## Verdenscupseire

## Referanser


## Eksterne lenker
*
Lauri Dalla Valle

**Lauri Dalla Valle** (født 14. september 1991 i Kontiolax i Finland) er en finsk fotballspiller som spiller for Sint-Truiden i belgisk fotball . Dalla Valle har tidligere spilt for Liverpool FCs ungdomsavdeling – hvor han ble lagets toppscorer i FA Youth Cup – og Fulham.
## Referanser


## Eksterne lenker
*
Gerardo Bruna

**Gerardo Bruna** (født 29. januar 1991) er en argentinsk fotballspiller som spiller for Derry City FC.

Han kom til Liverpool FC fra Real Madrids akademi sommeren 2007.

## Referanser


## Eksterne lenker
*
Square dance

**Square dance** er en form for folkedans med fire par. Square dance utviklet seg ut fra tradisjonell amerikansk folkedans på 1930- og 40-tallet. Lloyd Shaw var med på å gjøre dansen populær. I dag danses den i hele verden av folk i alle aldre. Square dance har sine røtter i eldre europeiske danser som kontradans og 1700-tallsdansen kadrilj.
Ulrike Maier

**Ulrike «Ulli» Maier** (født 22. oktober 1967 i Rauris, Zell am See, død 29. januar 1994 i Murnau) var en østerriksk alpinist.

## Karriere
Allerede 17 år gammel tok Ulrike Maier sine første poeng i verdenscupen. Til å begynne med kjørte hun utelukkende slalåm, men spesialiserte seg senere innen storslalåm og super-G. Gjennombruddet kom i sesongen 1987/88, da hun fikk sin første pallplassering. Den første verdenscupseieren lot likevel vente på seg lenge.

Temmelig overraskende gikk hun til topps i super-G under VM 1989. Først senere ble det kjent at hun på dette tidspunktet var gravid i tredje måned. To år senere, under VM 1991 i Saalbach-Hinterglemm lyktes det henne å forsvare tittelen. I tillegg tok hun sølv i storslalåm.

Først etter at hun var blitt dobbelt verdensmester vant Ulrike Maier sin første verdenscupseier i november 1992. Hun vant totalt fem verdenscupseire i løpet av karrieren, den siste i januar 1994, bare en uke før hun døde.

## Ulykken

29. januar 1994 falt Ulrike Maier i verdenscuprennet i utfor i Garmisch-Partenkirchen, krasjet i en stolpe, og døde av skadene hun pådro seg.

## Mesterskapsmedaljer
### VM
* VM 1989: Gull i super-G
* VM 1991: Gull i super-G, sølv i storslalåm

### Verdenscupseire

## Referanser


## Eksterne lenker
*
SS Manfredonia Calcio

**Società Sportiva Manfredonia Calcio** er en italiensk fotballklubb fra Manfredonia, Puglia. Klubben ble grunnlagt i 1932, og spiller i Lega Pro Seconda Divisione. Manfredonia returnerte til den profesjonelle ligaen i 2004, etter 64 år utenfor Serie C. Laget vant Serie C2 året etter, og rykket opp til Serie C1. Draktfargene er lyseblå og hvit.

Manfredonia var det første profesjonelle laget i Italia som tok i bruk kunstgress.

## Eksterne lenker
*
University of North Dakota

**  University of North Dakota  ** er et delstatseid space-grant-universitet i Grand Forks i delstaten Nord-Dakota, USA. Det ble opprettet i 1883.

Universitetet er spesielt kjent for sin flygerutdanning ved School of Aerospace Sciences, og har delstatens eneste jus- og medisinutdanninger.

Ved universitetet var det 12&nbsp;834 studenter og 627 vitenskapelig ansatte i 2006, og samme året var skolepengene US$ 5&nbsp;792 for studenter folkeregistrert i Nord-Dakota. Studiene gis opp til doktorgradsnivå.

## Referanser


## Eksterne lenker
*
University of North Florida

**  University of North Florida  ** er et delstatseid universitet i Jacksonville i delstaten Florida, USA. Det ble opprettet i 1965.

Skolene er: 
*College of Arts and Sciences – 6&nbsp;200 studenter
*Coggin College of Business – 3&nbsp;700 studenter
*College of Computing, Engineering and Construction – 1&nbsp;400 studenter
*College of Education and Human Services – 2&nbsp;000 studenter
*Brooks College of Health – 2&nbsp;000 studenter

Ved universitetet var det 15&nbsp;954 studenter og 696 vitenskapelig ansatte i 2006, og samme året var skolepengene US$ 3&nbsp;353 for studenter folkeregistrert i Florida. Studiene gis opp til doktorgradsnivå.

Thomas G. Carpenter Library har noe over 800&nbsp;000 boktitler.

## Referanser


## Eksterne lenker
*
University of North Texas

**  University of North Texas  ** (forkortet **UNT**) er et delstatseid universitet i Denton i delstaten Texas, USA. Det ble opprettet i 1883 og har også to andre campuser: UNT Health Science Center at Fort Worth og UNT Dallas Campus.

Skolene er:
*College of Arts and Sciences
*College of Business Administration
*College of Education
*College of Engineering (2003)
*College of Music (1947)
*College of Public Affairs and Community Service
*College of Visual Arts and Design
*School of Library and Information Sciences
*School of Merchandising and Hospitality Management
*Toulouse School of Graduate Studies

School of Music er den største høyere musikkskolen i USA, og IT-utdanningen går for å være den beste i Texas.

Ved universitetet var det 33&nbsp;443 studenter og 1&nbsp;546 vitenskapelig ansatte i 2006, og samme året var skolepengene US$ 6&nbsp;112 for studenter folkeregistrert i Texas. Studiene gis opp til doktorgradsnivå.

## Referanser


## Eksterne lenker
*
USAs barriere mot Mexico

**USAs barriere mot Mexico** er et gjerde på grensen mellom USA og Mexico. Det går gjennom statene Texas, New Mexico, Arizona og California. Gjerdet dekker   av den 3.200 km lange grensen. Som mange andre moderne murer er hensikten å holde folk ute på grunn av problemer knyttet til menneskehandel og sexhandel av mindreårige, terrorisme, våpen- og narkotikasmugling og arbeidssøkere.

Gjerdet skal forebygge menneskehandel/barnesex-handel, stanse flommen av ulovlige innvandrere til USA, men anses også som en vesentlig del av USAs nasjonale sikkerhet. Dette skaper store problemer for de mange meksikanerne som strever med å skape seg et liv på begge sider av grensen. For lokale bønder og næringsbedrifter på amerikansk side på kan gjerdet også få fatale konsekvenser.

Da president George W. Bush signert "The Secure Fence Act of 2006" den 26. oktober 2006, uttalte han:

I'm pleased that you all are here to witness the signature of the Secure Fence Act of 2006. *This bill will help protect the American people. *This bill will make our borders more secure. It is an important step toward immigration reform...* *The bill authorizes the construction of hundreds of miles of additional fencing along our southern border...We're modernizing the southern border of the United States so we can assure the American people we're doing our job of securing the border. By making wise use of physical barriers and deploying 21st century technology we're helping our Border Patrol agents do their job.|


## Referanser


## Eksterne lenker
*
University of Northern Colorado

**  University of Northern Colorado** er et delstatseid universitet i Greeley i delstaten Colorado, USA. Det ble opprettet som lærerutdanningen Colorado State Normal School i 1890, og fikk universitetsstatus i 1970.

De fem fakultetene ved UNCO er:
*College of Education and Behavioral Sciences
*College of Humanities and Social Sciences
*College of Natural and Health Sciences
*College of Performing and Visual Arts  
*Kenneth W. Monfort College of Business

Ved universitetet var det 12&nbsp;981 studenter og 632 vitenskapelig ansatte i 2006, og samme året var skolepengene US$ 3&nbsp;950 for studenter folkeregistrert i Colorado. Studiene gis opp til doktorgradsnivå.

James A. Michener Library  har om lag 1,8 millioner boktitler.

## Referanser


## Eksterne lenker
*
Arne Strand

**Arne Strand** (1944–2023) var en norsk redaktør og statssekretær (Ap). Han var sjefredaktør i *[[Dagsavisen]]*, redaksjonssjef i NRK og statssekretær i Gro Harlem Brundtlands andre regjering 1987–1989. 
## Liv og virke
Strand tok magistergrad i statsvitenskap fra Universitetet i Oslo (1968). Strands magistergradavhandling hadde tittelen *Det folkevalgte politiske lederskap i Oslo: en intervjuundersøkelse blant bystyrerepresentantene*.

Strand fikk sitt første møte med journalistikken da han i 1964 fikk fortrede for kristenavisen*[[Vårt Land]]<nowiki/>s* nyhetsredaktør, teologen Einar Kvale. Strand fikk jobben, og arbeidet siden som journalist i både Vårt Land og i *[[Dagsavisen|Arbeiderbladet]]*. Deretter arbeidet han elleve år i NRK, først som økonomisk medarbeider, deretter som leder av radioens politiske avdeling og tilslutt fem år som redaksjonssjef.

Strand var fra 1987 til 1989 statssekretær på Statsministerens kontor under Gro Harlem Brundtland. Der hadde han hovedansvar for kontakt med pressen. Etter at Brundtland gikk av til fordel for Jan P. Syse, gikk Strand tilbake til en NRK-stilling som rådgiver i kringkastingssjefens stab. Strand ble i mars 1990 politisk redaktør i *Arbeiderbladet* (nåværende *Dagsavisen*). Han var senere konstituert som ansvarlig redaktør i *Dagsavisen* flere ganger grunnet redaktørbytter.

Strand var aktiv i Arbeiderpartiets studentbevegelse, blant annet som redaktør av studentavisen *Tross Alt*. Han satt senere i en rekke forskjellige utvalg i partiet.

Strand var programleder for programmet *Kristiansen & Strand* på TV 2 Nyhetskanalen sammen med Stein Kåre Kristiansen fra 2010 til 2014.

Han var far til programlederen Christian Strand (født 1980) som Arne Strand og kona adopterte fra Indonesia.

## Referanser


## Eksterne lenker
* 
* 
*
University of Northern Iowa

**  University of Northern Iowa** er et delstatseid universitet i Cedar Falls i delstaten Iowa, USA. Det ble opprettet i 1876, og fikk universitetsstatus i 1967. Lærertettheten og skolepengene er relativt høye, og de faglige rangeringene som laveregrads lærested er meget høye.

De seks fakultetene ved UNI er:
*College of Business Administration
*College of Education
*College of Humanities and Fine Arts
*College of Natural Sciences  
*Kenneth W. Social and Behavioral sciences
*UNI Graduate College

Ved universitetet var det 12&nbsp;327 studenter og 810 vitenskapelig ansatte i 2006, og samme året var skolepengene US$ 6&nbsp;112 for studenter folkeregistrert i Iowa. Studiene gis opp til doktorgradsnivå.

## Referanser


## Eksterne lenker
*
University of Oklahoma

**  University of Oklahoma** er et delstatseid, forskningsbasert universitet i Norman i delstaten Oklahoma i USA, med et eget medisinsk lærested ved University of Oklahoma Health Science Center i Oklahoma City, samt et College of Health Medicine i Tulsa.

Universitetet ble opprettet av Oklahoma-territoriets guvernør i 1890, med medisinstudier fra første år og farmasistudier fra 1893. Universitetet har tidvis hatt ledere som har trukekt det i religiøs retning, uten at lærestedet noen gang har knyttet seg formelt til noe kirkesamfunn. Medisin-colleget i Tulsa ble grunnlagt i 1972. Dagens rektor, David Boren, har flere ganger vært demokratisk guvernør i Oklahoma.

Studiene innen meteorologi er særlig viktige, med egne forskningsretninger innen torden- og tornadostudier.

Ved universitetet var det 29&nbsp;728 studenter (3&nbsp;726 i Oklahoma City) og 1&nbsp;719 vitenskapelig ansatte i 2006, og samme året var skolepengene US$ 5&nbsp;110 for studenter folkeregistrert i Oklahoma. Studiene gis opp til doktorgradsnivå.

University of Oklahomas biblioteksystem har mer enn 4,7 millioner boktitler.

## Referanser


## Eksterne lenker
*
University of Oregon

**  University of Oregon ** er et delstatseid universitet i Eugene i delstaten Oregon, USA. Det ble opprettet i 1872.

Skolene og fakultetene ved *UO* er blant annet:
* School of Architecture and Allied Arts (1914)
* College of Arts and Sciences
* Charles H. Lundquist College of Business (1884)
* College of Education (1896)
* Robert D. Clark Honors College
* School of Journalism and Communication (1912)
* University of Oregon School of Law (1884)
* School of Music and Dance

Ved universitetet var det 20&nbsp;348 studenter og 1&nbsp;129 vitenskapelig ansatte i 2006, og samme året var skolepengene US$ 5&nbsp;838 for studenter folkeregistrert i Oregon. Studiene gis opp til doktorgradsnivå.

University of Oregon Libraries (Knight Library m.fl.) har færre enn to millioner boktitler, men bibliotekalliansen Orbis-Cascade Alliance som omfatter akademiske lærestedsbiblioteker i Oregon og Washington, kan søkes via en sentral database og har 20 millioner boktitler.

*[[Deltagjengen]]* ble filmet på universitetet og i det nærliggende området.

Skolens tidligere studenter inkluderer milliardær Phil Knight og forfatter Ken Kesey.  Tidligere norske studenter inkluderer Knut Kvalheim, Arne Kvalheim, Kristin Skogen Lund, og Vår Staude.

## Referanser


## Eksterne lenker
*
Bjørkelauvmåler

**Bjørkelauvmåler** (*Cyclophora albipunctata*) er en sommerfugl i gruppen av de egentlige målere  (Geometridae). Denne bleke arten er vanlig i Sør-Norge og forekommer også i Finnmark.

## Utseende
En liten til middelsstor (vingespenn 20 – 25&nbsp;mm), slank, lyst gråspraglete måler, vingene noen ganger med et rosa skjær. Begge vingepar har en hvit flekk nær midten, denne er kantet innerst med svart og så med rødbrunt på forvingen, gråsvart på bakvingen. Fra disse flekkene går det ofte ut diffuse tverrbånd, disse er rødbrune på forvingen og mørkgrå på bakvingen. Begge vingepar har tre tverr-rader av små, svarte flekker, den ytterste følger vingenes ytterkant. Larven er naken, lang og slank, grønn eller brun, ofte med mørkbrune tegninger.

## Levevis
Larvene lever på bjørk (*Betula* spp.). De voksne målerne flyr i mai – juni.

## Utbredelse
Arten finnes i Europa, unntatt lengst i sørøst, og i det nordlige Asia.
I Norge forekommer den over hele landet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Cyclophora albipunctata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Grå syremåler

**Grå syremåler** (*Timandra griseata*) er en sommerfugl i gruppen av de egentlige målere  (Geometridae). Denne arten, med en karakteristisk, rød tverrstripe på vingene, finnes på Sørlandet og Østlandet i Norge.

## Utseende
En middelsstor (vingespenn 27 – 31 mm), slank, lyst brungrå måler. Vingene har en skarp, rød stripe som begynner i spissen av forvingen, går rett ned til midten av vingens bakkant og fortsetter på bakvingen. Når sommerfuglen hviler med utslåtte vinger (som den gjerne gjør), danner denne streken en rett linje fra vingespiss til vingespiss. Videre har begge vingepar rosa ytterkant. Forvingen har en tynn, brun tverrstrek nær roten og en langs ytterkanten, bakvingen har bare den langs ytterkanten, som har en knekk i midten. Forvingen har også en liten, oval, mørk flekk litt foran midten. Larven er naken, lang og slank. Kroppen er karakteristisk innsnevret bak de tre forkropps- (thorax-) leddene. Den er brun på farge, på ryggen med en rekke av kraftige, V-formede, mørkbrune flekker og en smal, hvit midtlinje.

## Levevis
Larvene lever på syre- og høymol-arter (*Rumex* spp.). De voksne målerne kan man treffe på fra mai til september.

## Utbredelse
Det ser ut til at denne arten, i motsetning til den mer vidt utbredte gul syremåler (*Timandra comae*), har en ganske begrenset utbredelse. Den er funnet i Skandinavia, Finland, Baltikum og Nordvest-Russland.
I Norge finnes den på Sørlandet og Østlandet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Gul syremåler

**Gul syremåler** (*Timandra comae*) er en sommerfugl i gruppen av de egentlige målere  (Geometridae). Denne arten, som inntil nylig har blitt blandet sammen med slektningen grå syremåler (*Timandra griseata*), er funnet vest til Rogaland i Norge.

## Utseende
En middelsstor (vingespenn 27 – 31 mm), lyst gulbrun måler, vingene ofte med spredte, mørkere skjell. Den er meget lik grå syremåler (*Timandra griseata*), men er litt skarpere i fargene enn denne. Forvingen har en rett, skarp, rød strek som går fra vingespissen til midt på bakkanten og fortsetter over bakvingen. Når sommerfuglen hviler med utslåtte vinger, danner denne en rett strek fra vingespiss til vingespiss. Begge vingepar er kantet med rosa, denne kanten virker litt bredere enn hos grå syremåler. Ellers har forvingen en tynn, brun, buet tverrstrek nær roten og en langs ytterkanten, mens bakvingen bare har den langs ytterkanten. Forvingen har også en ganske liten, oval, mørk flekk litt foran midten. Larven er naken, lang og slank, gråbrun. Kroppen er litt innsnevret bak de tre forkropps- (thorax-) leddene. På ryggen har den en rekke av kraftige, svarte og hvite, V-formede flekker. 

## Levevis
Areten finnes på enger og i veikanter der det vokser syrer (*Rumex* spp.), som er larvenes næringsplante. Den har to generasjoner hver sommer, som flyr henholdsvis i mai – juni og i august – september.

## Utbredelse
Arten finnes over hele Europa. I Norge er den funnet langs kysten vest til Rogaland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Timandra comae''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven , fra Kimmo's Lep site
Engurtemåler

**Engurtemåler** (*Scopula immorata*) er en sommerfugl i gruppen av de egentlige målere  (Geometridae). Den er bare funnet på det sørlige Østlandet i Norge.

## Utseende
En liten til middelsstor (vingespenn 20 – 27&nbsp;mm), slank, brun og hvit måler. Vingene er lyst gråbrune til gulbrune, i den ytre delen med tre bølgete, hvite tverrbånd. I vingenes indre del er det mer eller mindre utydelige, lyse tverrbånd, noen ganger dominerer den lyse fargen. Vingene har spredte, mørkere skjell over hele vingeflaten. Larven er naken, lang og tynn, lysbrun med to mørkbrune lengdestriper langs ryggen.

## Levevis
Arten er knyttet til varme, tørre enger. Larven lever på burot, markmalurt, ryllik og andre urter. De voksne målerne flyr i en eller to generasjoner mellom mai og august.

## Utbredelse
Arten finnes i hele Europa unntatt lengst i vest. Den er nå trolig utdødd i Storbritannia. I Norge er den bare funnet på Østlandet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Scopula immorata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Sumpurtemåler

**Sumpurtemåler** (*Scopula immutata*) er en sommerfugl i gruppen av de egentlige målere  (Geometridae). Den finnes på Sørlandet og det sørlige Østlandet i Norge.

## Utseende
En liten til middelsstor (vingespenn 21 – 27&nbsp;mm), slank, hvit måler. Vingene har spredte, grå skjell og fem, mer eller mindre tydelige, gul-grå tverrbånd, dessuten har hver vinge en liten, svart flekk litt foran midten (denne kan mangle i forvingen). Larven er naken, lang og tynn, lyst gulgrønn.

## Levevis
Arten lever på fuktige steder, sumper og våtenger. Larvene lever vanligvis på mjødurt (*Filipendula ulmaria*). De voksne målerne flyr om natten i juni – august og kommer gjerne til lys. Arten overvintrer som larve.

## Utbredelse
Sumpurtemåleren er utbredt over hele Europa. I Norge finnes den bare på Sørlandet og det sørlige Østlandet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Scopula immutata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Nordre Oppdalen Idrettslag

**Nordre Oppdalen idrettslag** (NOIL) er idrettslaget i grenda Nordre Oppdalen i Lunner kommune i Viken. Laget ble grunnlagt i 1973, og har mellom annet vært aktivt innen idrettene fotball, håndball, langrenn, hopp og turn, og driver trenings- og trimgrupper. 

Laget har eget grendehus (NOIL-huset), en fotballbane, en ballbinge og ei lysløype. Nåværende leder (2024) er Hans Petter Schevik

## Eksterne lenker
*
Blek urtemåler

**Blek urtemåler** (*Scopula floslactata*) er en sommerfugl i gruppen av de egentlige målere  (Geometridae). Den er finnes nord til Sør-Trøndelag i Norge.

## Utseende
En middelsstor (vingespenn 24 – 28&nbsp;mm), slank, hvit måler. Vingene har spredte, mørkere skjell, men disse er mindre påfallende enn hos andre norske urtemålere og arten ser ofte nesten rent hvit ut. Vingene kan ha en liten, svart flekk like foran midten, men denne mangler oftest. De har ca. fem, oftest utydelige, gulbrune tverrbånd som kan mangle nesten helt. Larven er lang og tynn, naken og lyst gråbrun.

## Levevis
Arten har larver som lever på løvetann (*Taraxacum* spp.), tungras (*Polygonum* spp.), blåbær (*Vaccinium myrtillus*) og trolig også andre planter. De voksne målerne flyr i mai – juni.

## Utbredelse
Arten finnes over det meste av Europa og i det nordlige Asia.
I Norge er den vanlig nord til Dovrefjell.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Scopula floslactata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven , fra Kimmo's Lep site
Yanggakdo Hotel

**Yanggakdo Hotel** (eller **Yanggakdo International Hotel**) er et av de største operative hoteller i Nord-Korea. Hotellet ligger på Yanggakøya, to km sørøst for sentrum i Pyongyang. Hotellet er 170 meter høyt. I 47 etasje ligger en roterende restaurant. Ubekreftede opplysninger sier at hotellet inneholder 1000 rom og at det totale golvarealet er på  87&nbsp;870 m². Bygningen ble bygd på 1980-tallet av et fransk selskap, og åpnet i 1995. Det skulle erstatte Ryugyeong Hotel som ikke ble ferdigbygd.

Hotellets resepsjon tilbyr landets valuta til offisielle priser, samt postkort og frimerker som kan sendes fra stedet. Ved resepsjonen finnes en liten butikk som selger basisvarer til vestlige priser og for vestlig valuta. Første etasje har også en bar og en bokhandel med et bredt utvalg av nordkoreansk litteratur, den engelskspråklige avisa The Pyongyang Times, samt musikk og kart.

I tillegg til restauranten på toppen, er det i andre etasje fire andre restauranter, som tilbyr kinesisk, japansk og koreansk mat. I kjelleren finnes en bowlinghall, et svømmebasseng, barberer, et kasino og et massasjestudio drevet av et kinesisk firma med utelukkende kvinnelig betjening.

Utenfor hotellet finnes en 9000 m² nihulls golfbane, samt et kinokompleks.

Hotellet er et av to (det andre er Koryo Hotel) som benyttes for å huse turister i byen.

## Referanser


## Eksterne lenker
* Yanggakdo Hotel foto
Koryo Hotel

**Koryo Hotel** er et hotell i den nordkoreanske hovedstaden Pyongyang. Det ligger i distriktet Chung-guyok. Hotellet ble reist i 1986 under ledelse av Kim Il-sung, og var ment å være et utstillingsvindu for landets styrke. Ekstravangansen vises blant annet ved inngangspartiet der en finner en ni meter bred dragemunn i jade som leder inn til en stor lobby dominert av mosaikkbilder med motiv fra nordkoreansk kultur. Mosaikkflisene består blant annet av flere verdifulle metaller.

Bygningen er 143 meter høy og består av to like høye tårn og har 400 rom. I bygningen finnes en gavebutikk, treningsstudio og en kinosal som i hovedsak viser kommunistpropaganda. 

## Referanser
Verdensungdomsfestivalen

**Verdensungdomsfestivalen** (eller **World Festival of Youth and Students**) er en internasjonal festival som er organisert av den venstreorienterte Verdenssambandet av Demokratisk Ungdom (World Federation of Democratic Youth) sammen med International Union of Students (IUS) fram til IUS ble lagt ned på 1990-tallet. Den største av festivalene ble avholdt i 1957 i Moskva med 34&nbsp;000 deltakere fra 131 nasjoner. Denne festivalen var også den internasjonale debuten til sangen «Kvelder nær Moskva», som etterhvert har blitt kanskje den mest kjente av russiske sang. 

Under den kalde krigen ble festivalene stort sett avholdt i folkedemokratier og ble benyttet i propaganda-øyemed.

Den 17. festivalen skulle etter planen ha blitt arrangert i Minsk i Belarus i 2009, men landet trakk seg som arrangør i 2008. Den 17. festivalen ble i stedet lagt til Sør-Afrika og ble arrangert i desember 2010. 

## Festivalene

## Galleri

Fil:RKU-5.JPG|Avslutning av den 17. festivalen i Sør-Afrika i 2010
Fil:Bundesarchiv Bild 183-R79017, Budapest, II. Weltfestspiele, Festumzug, österreichische Delegation.jpg|1949 i Budapest.
Fil:Fotothek df roe-neg 0006151 032 Musikensemble.jpg|1951 i Øst-Berlin, barn med mandolin og trekkspill foran et flagg med Stalins portrett.


## Referanser


## Eksterne lenker
* Leksikon.org
* Chronology of World Festivals of Youth and Students
* 16th World Festival of Youth and Students, Official Website
* Video of the 16th World Festival of Youth and Students in Caracas